Na temelju članka 50. stavka 2. Zakona o proračunu ("Narodne novine", br. 144/21.) i članka 32. Statuta Općine Sv. Filip i Jakov(“Službeni glasnik Općine Sveti Filip i Jakov“ broj 02/14 – pročišćeni tekst, 06/14, 01/18, 01/20 i 02/21, 16/24) Općinsko vijeće na svojoj 18. sjednici održanoj dana -----------2024. godine donosi

**O D L U K U**

**o izmjeni Odluke o uvođenju Riznice** **Općine Sveti Filip i Jakov**

**Članak 1.**

(1) Ovom Odlukom mijenja se članak 3. Odluke o uvođenju Riznice Općine Sveti Filip i Jakov (Službeni glasnik Općine Sveti Filip i Jakov“ broj 11/24) na način da sada isti glasi:

 *(1) Planirani rok za uvođenje sustava Riznice je do 31. prosinca 2025. godine, a primjenjivati će se najkasnije od 01. siječnja 2026. godine.*

**Članak 2.**

(1) Sve ostale odredbe Odluke o uvođenju Riznice Općine Sveti Filip i Jakov (Službeni glasnik Općine Sveti Filip i Jakov“ broj 11/24) ostaju nepromijenjene.

**Članak 3.**

(1) Ova Odluka stupa na snagu osmog dana od dana objave u „Službenom glasniku Općine Sveti Filip i Jakov“.

**KLASA: 400-01/24-01**

**URBROJ: 2198-19-02-24-01**

**Sveti Filip i Jakov,---------- 2024.godine**

**OPĆINSKO VIJEĆE OPĆINE SVETI FILIP I JAKOV**

 **Predsjednik Općinskog vijeća**

 Igor Pedisić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBRAZLOŽENJE

 Pravni temelj za donošenje ove Odluke je članak 50. stavka 2. Zakona o proračunu ("Narodne novine", br. 144/21) koji propisuje da Jedinica lokalne i područne (regionalne) samouprave ima jedinstveni račun proračuna koji se otvara i vodi u kreditnoj instituciji, a na kojem se ostvaruju svi priljevi i izvršavaju svi odljevi proračuna i proračunskih korisnika jedinice lokalne i područne (regionalne) samouprave te članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14-pročišćeni tekst, 6/14, 1/18, 1/20 i 2/21, 16/24).

Na temelju pisane obavijesti pružatelja programske potpore za uvođenje sustava Riznice – Libusoft Cicom d.o.o., Lička 4, 21000 Split, Voditelja ključnih kupaca, Odjel marketinga i prodaje, predviđeno vrijeme za završetak uvođenja i konačan prelazak Općine Sveti Filip i Jakov na sustav Riznice je 1. siječnja 2026. godine. Sukladno tome, predlaže se izmijeniti Odluku o uvođenju Riznice na predloženi način.